## Odluka o obveznoj pričuvi

### NN 203/2003 (29.12.2003.), Odluka o obveznoj pričuvi

# HRVATSKA NARODNA BANKA

3256

Na
temelju članka 13. i članka 38. stavka 3. pod g) Zakona o Hrvatskoj narodnoj
banci (»Narodne novine«, br. 36/2001.) Savjet Hrvatske narodne banke na
sjednici održanoj 17. prosinca 2003. donio je

## ODLUKU

### o obveznoj priČuvi

OpĆe odredbe

I.

Ovom
odlukom određuje se visina, način i rokovi obračuna, održavanja i izdvajanja
obvezne pričuve.

II.

Obveznu
pričuvu obračunavaju, održavaju i izdvajaju slje­deće financijske institucije:

– banke
osnovane u Republici Hrvatskoj u skladu sa Zakonom o bankama

– podružnice
stranih banaka u Republici Hrvatskoj osnovane u skladu sa Zakonom o bankama.

Obveznu
pričuvu ne obračunavaju, ne održavaju i ne izdva­jaju:

– banke
i štedionice specijalne namjene, kada je to posebnim zakonom propisano

–
Hrvatska banka za obnovu i razvitak.

Osnovica za obraČun obvezne priČuve

III.

Osnovica
za obračun obvezne pričuve je dvojaka i sastoji se od kunskoga i deviznog
dijela.

IV.

Kunski
dio osnovice za obračun obvezne pričuve sastoji se od kunskih izvora sredstava,
i to:

1)
primljenih kunskih depozita i kredita (s valutnom klauzulom i bez valutne
klauzule),

2)
izdanih dužničkih vrijednosnih papira u kunama,

3) hibridnih i podređenih instrumenata u kunama (s
valutnom klauzulom i bez valutne klauzule) i

4) ostalih financijskih obveza u kunama.

Kunski izvori sredstava koji ne ulaze u osnovicu za
obračun obvezne pričuve jesu:

1) sredstva primljena od Hrvatske narodne banke

2) sredstva primljena od financijskih institucija
koje obra­čunavaju obveznu pričuvu u smislu ove odluke

3) sredstva primljena od Hrvatske banke za obnovu i
razvitak

4) sredstva depozita primljena na ime pomoći područjima
stradalim od elementarnih nepogoda, uključujući i sredstva solidarnosti za
otklanjanje posljedica ratnih razaranja.

V.

Devizni dio osnovice za obračun obvezne pričuve
sastoji se od deviznih izvora sredstava, i to:

1) primljenih deviznih depozita i kredita

2) obveza po izdanim vrijednosnim papirima u devizama
(osim vlasničkih vrijednosnih papira banke)

3) hibridnih i podređenih instrumenata u devizama

4) ostalih financijskih obveza u devizama.

Devizni izvori sredstava koji ne ulaze u osnovicu za
obračun obvezne pričuve jesu:

1) devizna sredstva primljena od financijskih
institucija koje obračunavaju obveznu pričuvu u smislu ove odluke

2) blokirana devizna štednja stanovništva pretvorena
u javni dug Republike Hrvatske

3) devizni krediti koje je refinancirala Republika
Hrvatska

4) devizna sredstva primljena od Hrvatske banke za
obnovu i razvitak

5) sredstva depozita primljena na ime pomoći područjima
stradalim od elementarnih nepogoda, uključujući i sredstva solidarnosti za
otklanjanje posljedica ratnih razaranja.

VI.

Osnovica za obračun obvezne pričuve, i kunskoga i
deviznog dijela, izračunava se za obračunsko razdoblje od prvoga do posljednjeg
dana kalendarskog mjeseca.

Obračun obvezne pričuve dostavlja se 8. kalendarskog
dana tekućeg mjeseca za prethodni mjesec.

VII.

Kunski, odnosno devizni, dio osnovice za obračun
obvezne pričuve izračunava se posebno, a čini ga prosječno dnevno stanje
kunskih, odnosno deviznih, izvora sredstava u smislu točke IV. i V. ove odluke
u jednom obračunskom razdoblju.

Prosječno dnevno stanje kunskih i deviznih izvora
sredstava za jedno obračunsko razdoblje izračunava se u kunama, tako da se
zbroje dnevna stanja obračunske osnovice u kunama i obračunske osnovice u
devizama preračunata u kune svakoga radnog dana (radnim danom ne smatra se
subota) te se dobiveni zbroj podijeli brojem radnih dana toga obračunskog
razdoblja. Prilikom izračuna kunske protuvrijednosti deviznog dijela obra­čunske
osnovice primjenjuju se srednji tečajevi Hrvatske narodne banke koji vrijede za
taj radni dan.

Stopa obvezne priČuve

VIII.

Stopa
obvezne pričuve je jedinstvena i iznosi 19%.

IzraČun obvezne priČuve

IX.

Primjenom
stope iz točke VIII. ove odluke na propisanu osnovicu u smislu ove odluke izračunava
se iznos obračunatoga kunskoga i deviznog dijela obvezne pričuve.

Od obračunatoga
deviznog dijela obvezne pričuve 42% uključuje se u obračunati kunski dio
obvezne pričuve i izvršava se u kunama.

NaČin odrŽavanja i izdvajanja obvezne priČuve

X.

Od
obvezne pričuve, obračunate u smislu ove odluke, financijske institucije iz
stavka 1. točke II. ove odluke mogu određeni postotak održavati prosječnim
dnevnim stanjem likvidnih potraživanja u razdoblju održavanja.

Kunski
dio obvezne pričuve održava se prosječnim dnevnim stanjem na žiroračunu – računu
za namirenje, na računu gotovine u blagajni te na računu sredstava za pokriće
negativnog salda na obračunskom računu u Nacionalnom klirinškom sustavu.

Devizni
dio obvezne pričuve održava se prosječnim dnevnim stanjem likvidnih deviznih
potraživanja od država članica OECD-a te od financijskih institucija u zemljama
OECD-a čiji najniži rej­ting prema standardizaciji međunarodnih agencija
Standard & Po­ors i Fitch IBCA glasi: AA-; odnosno prema agenciji Moodyžs:
Aa3.

Devizni
dio obvezne pričuve može se održavati i prosječnim dnevnim stanjem strane
gotovine, čekova koji glase na stranu valutu te vrijednosnih papira Hrvatske
narodne banke nominiranih u stranoj valuti.

XI.

Od obvezne pričuve, obračunate u smislu ove odluke,
financijske institucije iz stavka 1. točke II. ove odluke obvezne su određeni
postotak izdvojiti na račune kod Hrvatske narodne banke.

Kunski dio obvezne pričuve izdvaja se kod Hrvatske
narodne banke prenošenjem tih sredstava na račun izdvojene obvezne pričuve što
ga vodi Hrvatska narodna banka.

Devizni dio obvezne pričuve izdvaja se na devizne račune
Hrvatske narodne banke. Izdvajanje obvezne pričuve prema ovoj odluci obavlja se
u eurima i američkim dolarima. Obveza u stranoj valuti izračunava se primjenom
srednjeg tečaja Hrvatske narodne banke na dan obračuna.

XII.

Minimalni postotak izdvajanja kunskog dijela obvezne
pri­čuve iznosi 60%.

Postotak izdvajanja deviznog dijela obvezne pričuve
obra­čunatog na temelju deviznih sredstava nerezidenata i deviznih sredstava
primljenih od pravnih osoba u posebnom odnosu prema banci iznosi 100%.

Minimalni
postotak izdvajanja preostaloga deviznog dijela obvezne pričuve, nakon odbitka
iznosa određenog u smislu stavka 2. ove točke, iznosi 60%.

XIII.

Postotak obračunate obvezne pričuve koji se održava u
smislu stavka 1. točke X. ove odluke određuje financijska institucija (u
granicama postavljenim točkom XII. ove odluke), a jednom određeni postotak
financijska institucija može promijeniti najkasnije na dan sastavljanja obračuna
obvezne pričuve za sljedeće razdoblje održavanja.

Iznimno od stavka 1. ove točke, financijska
institucija koja na dan obračuna obvezne pričuve ima dospjelih, a nepodmirenih
obveza prema Hrvatskoj narodnoj banci, ne može povećavati postotak održavanja
obvezne pričuve utvrđen u prethodnom razdoblju održavanja.

Prosječno dnevno stanje likvidnih potraživanja iz
stavka 1. točke X. ove odluke izračunava se analogno stavku 2. točke VII. ove
odluke te ne smije biti manje od iznosa određenog za održavanje obvezne pričuve.

Rokovi izdvajanja i odrŽavanja

XIV.

Izdvajanje se obavlja 8. kalendarskog dana u mjesecu,
prvog dana novog razdoblja održavanja, i vrijedi do sljedećeg izdva­janja.

XV.

Razdoblje održavanja traje mjesec dana i počinje 8.
kalendarskog dana u mjesecu i traje do 7. kalendarskog dana sljedećeg mjeseca.

Obračun održavanja obvezne pričuve u smislu točke X.
ove odluke sastavlja se u kunama i dostavlja se 8. kalendarskog dana u mjesecu,
prvi dan nakon svršetka toga razdoblja održavanja, odnosno na dan sastavljanja
obračuna obvezne pričuve za novo razdoblje održavanja.

Kaznene odredbe

XVI.

Ako određena financijska institucija ne izdvoji ili
nepravilno izdvoji obveznu pričuvu, odnosno ne održava obveznu pričuvu u smislu
ove odluke, na nedostajuća sredstva plaća naknadu prema Odluci o kamatnim
stopama i naknadama Hrvatske narodne banke.

ZavrŠne i prijelazne odredbe

XVII.

Obračun obvezne pričuve i obračun održavanja obvezne
pričuve u smislu ove odluke financijske institucije sastavljaju na obrascima što
ih propisuje guverner Hrvatske narodne banke i dostavljaju ih Hrvatskoj
narodnoj banci u skladu s ovom odlukom radi kontrole ispravnosti obračuna.

Uz obračun obvezne pričuve financijske institucije
daju odgovarajući nalog za uplatu obvezne pričuve, koja se prema podnesenom
obračunu izdvaja u skladu s točkom XI. ove odluke.

XVIII.

Banke koje nemaju odobrenje za obavljanje poslova
platnog prometa s inozemstvom izvršavat će obvezu izdvajanja i održa­vanja
deviznog dijela obvezne pričuve preko banaka koje imaju odobrenje za obavljanje
poslova platnog prometa s inozemstvom.

XIX.

Banke i štedionice nad kojima je prije početka
primjene ove odluke pokrenut postupak likvidacije dužne su izdvajati kunski i devizni
dio obvezne pričuve u visini minimalnog postotka izdvajanja kunskoga i deviznog
dijela obvezne pričuve određenog propisima koji su važili u trenutku pokretanja
postupka likvidacije.

XX.

Hrvatska
narodna banka može na temelju pisanog zahtjeva financijske institucije posebnim
rješenjem utvrditi postupno udovoljavanje odredbama ove odluke.

Rješenje
iz prethodnog stavka donosi guverner Hrvatske narodne banke.

XXI.

Guverner
Hrvatske narodne banke donijet će Uputu za provedbu ove odluke.

XXII.

Danom
primjene ove odluke prestaje važiti Odluka o obveznoj pričuvi (»Narodne
novine«, br. 46/2001., 77/2001., 87/2001., 100/2001., 137/2003. i 176/2003.).

XXIII.

Ova
odluka stupa na snagu osmog dana od dana objave u »Narodnim novinama«, a
primjenjuje se od 9. veljače 2004., kada financijske institucije sastavljaju
obračun obvezne pričuve za obra­­čunsko razdoblje od 1. do 31. siječnja 2004.

O. br.
640/2003.
Zagreb, 17. prosinca 2003.

Guverner
Hrvatske narodne banke
**dr. sc. Željko Rohatinski,** v. r.

Odluka, NN 203/2003-3256